CELEX: 31984R0853
Language: el
Date: 1984-03-30 00:00:00
Title: Κανονισμός (ΕΟΚ) αριθ. 853/84 του Συμβουλίου της 30ής Μαρτίου 1984 για την παράταση των αδειών που εκδίδονται στα πλαίσια του κανονισμού (ΕΟΚ) αριθ. 708/83 περί καθορισμού ορισμένων μέτρων διατηρήσεως και διαχειρίσεως αλιευτικών πόρων, τα οποία εφαρμόζονται στα σκάφη υπό σημαία ορισμένων τρίτων χωρών εντός της ζώνης 200 μιλίων, η οποία ευρίσκεται στα ανοικτά των ακτών του γαλλικού διαμερίσματος της Γουιάνας

Avis juridique important

|

31984R0853

Κανονισμός (ΕΟΚ) αριθ. 853/84 του Συμβουλίου της 30ής Μαρτίου 1984 για την παράταση των αδειών που εκδίδονται στα πλαίσια του κανονισμού (ΕΟΚ) αριθ. 708/83 περί καθορισμού ορισμένων μέτρων διατηρήσεως και διαχειρίσεως αλιευτικών πόρων, τα οποία εφαρμόζονται στα σκάφη υπό σημαία ορισμένων τρίτων χωρών εντός της ζώνης 200 μιλίων, η οποία ευρίσκεται στα ανοικτά των ακτών του γαλλικού διαμερίσματος της Γουιάνας  

Επίσημη Εφημερίδα αριθ. L 088 της 31/03/1984 σ. 0073 - 0073

***** ΚΑΝΟΝΙΣΜΟΣ (ΕΟΚ) αριθ. 853/84 ΤΟΥ ΣΥΜΒΟΥΛΙΟΥ  της 30ής Μαρτίου 1984  για την παράταση των αδειών που εκδίδονται στα πλαίσια του κανονισμού (ΕΟΚ) αριθ. 708/83 περί καθορισμού ορισμένων μέτρων διατηρήσεως και διαχειρίσεως αλιευτικών πόρων, τα οποία εφαρμόζονται στα σκάφη υπό σημαία ορισμένων τρίτων χωρών εντός της ζώνης 200 μιλίων, η οποία ευρίσκεται στα ανοικτά των ακτών του γαλλικού διαμερίσματος της Γουιάνας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως τα άρθρα 3 και 11,  την πρόταση της Επιτροπής,  Εκτιμώντας:  ότι από το 1977 η Κοινότητα καθιέρωσε καθεστώς διατηρήσεως και διαχειρίσεως των αλιευτικών πόρων, που εφαρμόζεται στα σκάφη υπό σημαία ορισμένων τρίτων χωρών εντός της ζώνης 200 μιλίων, η οποία κείται στα ανοικτά των ακτών του γαλλικού διαμερίσματος της Γουιάνας, το οποίο καθορίστηκε τελευταία με τον κανονισμό (ΕΟΚ) αριθ. 708/83 (2)· ότι η ισχύς του εν λόγω κανονισμού λήγει στις 31 Μαρτίου 1984·  ότι ο κανονισμός που καθορίζει το καθεστώς αυτό, για το χρονικό διάστημα που αρχίζει την 1η Απριλίου 1984, δεν θα καταστεί δυνατό να εκδοθεί πριν από αυτή την ημερομηνία· ότι, για να αποφευχθεί η διακοπή του εφοδιασμού των μεταποιητικών βιομηχανιών του γαλλικού διαμερίσματος της Γουιάνας, ο οποίος εξασφαλίζεται σε μεγάλο βαθμό από πλοία υπό σημαία τρίτων χωρών, τα οποία έχουν άδειες αλιείας και υποχρεούνται δια συμβάσεως να εκφορτώνουν το σύνολο των αλιευμάτων τους στο διαμέρισμα αυτό, είναι απαραίτητο να παραταθεί η ισχύς των αδειών, πλην των προσωρινών αδειών, που έχουν εκδοθεί στο πλαίσιο του κανονισμού (ΕΟΚ) αριθ. 708/83,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Παρατείνεται μέχρι τις 31 Μαΐου 1984 η ισχύς των αδειών αλιείας που ισχύουν στις 31 Μαρτίου 1984 σύμφωνα με τον κανονισμό (ΕΟΚ) αριθ. 708/83, πλην των προσωρινών αδειών που αναφέρονται στο σημείο 1 του παραρτήματος Ι του εν λόγω κανονισμού, υπό τις συνθήκες που προβλέπονται στον εν λόγω κανονισμό.  Άρθρο 2  Ο παρών κανονισμός αρχίζει να ισχύει την 1η Απριλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Μαρτίου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 83 της 30. 3. 1983, σ. 1.